Vakra oli Sotsiaaldemokraatide esinumber Tallinna Nõmme ja Mustamäe ringkonnas. Peale valimisnimekirjade kinnitamist selgus aga, et Vakra on ammusel ajal plagieerinud oma bakalaureusetööd.

Sotsid said Nõmme ja Mustamäe valimisringkonnast ühe mandaadi. Eelmistel riigikogu valimistel sai Vakra samas ringkonnas 4132 häält, rohkem kui ülejäänud sotsid kokku.

Valimisnimekirjad olid paljastuse ajaks juba lukus ja seal muutuseid teha ei saanud. Hääletamine polnud aga veel alanud, mistõttu valijatel oli võimalik skandaali kohta valimiskabiinis oma hinnang anda. Paistab, et praeguse seisuga ongi hinnanguks see, et Vakrat valijad riigikogus enam näha ei taha.

Esmaspäeva hommikul postitas Vakra Facebooki: "Suur aitäh kõigile minu toetajatele ja pöidlahoidjatele! Ja nagu minu ema ütleb - usaldame elu!"